als_Latn dik_Latn sag_Latn
Me rastin e 70 vjetorit të çlirimit të vendit, Ministria e Mbrojtjes ka çelur këtë të premte në muzeun e forcave të armatosura pavionin i ri, që i përket luftës antifashiste nacionalçlirimtare. Duke përshëndetur hapjen e këtij pavioni, Ministrja e Mbrojtjes Mimi Kodheli tha se ai përbën jo thjesht pasqyrimin e një prej periudhave më të ndritura të historisë sonë, por është dhe një vlerësim i sakrificave për të gjithë ata që luftuan. Gjithashtu forcat e armatosura shqiptare kanë dhënë e po kontribuojnë seriozisht për paqen e stabilitetin në vende të ndryshme të botës, përkrah forcave aleate të NATO-s. Një ndër reformat e qeverisë është edhe modernizimi i forcave të armatosura, me qëllim për të siguruar më shumë kapacitete operacionale, për të përmbushur në këtë mënyrë sigurinë dhe sovranitetin kombëtar.
als_Latn